ພວກຜູ້ນຳພັກການເມືອງກຣີສ ໃກ້ຈະຕົກລົງກັນໄດ້ແລ້ວ ກ່ຽວກັບການຕັດຄ່າໃຊ້ຈ່າຍ (ເບິ່ງວີດີໂອ)
ລາຍ​ງານ​ເວົ້າ​ວ່າ ​ຫົວໜ້າ​ພັກ​ຕ່າງໆ​ ແລະ​ນາຍົກ ລັດຖະມົນຕີ Papademos ໄດ້​ເຫັນ​ດີ​ນໍາ​ຂໍ້​ສະ​ເໜີ​ທຸກໆ​ຂໍ້ ນອກຈາກການ​ຕັດ​ຄ່າ​ເບ້ຍ​ບໍານານ.
ການໂອ້ລົມສົນທະນາກັນ ຂອງຄະນະນໍາພາດ້ານການເມືອງຂອງກຣີສ ກ່ຽວກັບວ່າຈະຮັບ ເອົາຄໍາຮຽກຮ້ອງຂອງສະຫະພາບຢູໂຣບຫລືບໍ່ ທີ່ຮຽກຮ້ອງໃຫ້ກຣີສຕັດລາຍຈ່າຍຂອງຕົນ ລົງອີກນັ້ນ ໄດ້ຢຸດສະງັກລົງໃນຕອນເຊົ້າວັນພະຫັດມື້ນີ້ ຊຶ່ງຍັງເຫຼືອພຽງແຕ່ເລື້ອງດຽວເທົ່າ ນັ້ນທີຍັງຕົກລົງກັນບໍ່ໄດ້ ພວກຜູ້ນໍາຂອງ 3 ພັກການເມືອງທີ່ປະກອບສ່ວນຢູ່ໃນຄະນະລັດ ຖະບານປະສົມຈະຕ້ອງເຫັນພ້ອມນໍາກັນກ່ຽວກັບການຕັດລາຍຈ່າຍລົງນີ້ ກ່ອນທາງສະ ຫະພາບຢູໂຣບແລະກອງທຶນສາກົນ ຫລື IMF ຈະອະນຸມັດໃຫ້ເງິນຊ່ອຍກູ້ໜີ້ສິນອີກງວດ ໃໝ່ທີ່ກຣີສຕ້ອງການເປັນທີສຸດ ນັ້ນ ລາຍງານເວົ້າວ່າ ພວກຫົວໜ້າພັກຕ່າງໆແລະນາຍົກລັດຖະມົນຕີ Lucas Papademos ໄດ້ເຫັນດີນໍາຂໍ້ສະເໜີທຸກໆຂໍ້ ນອກຈາກ ການຕັດຄ່າໃຊ້ຈ່າຍເບ້ຍບໍານານເທົ່ານັ້ນ ພວກ ເຂົາເຈົ້າວາງແຜນຈະທໍາການພົບປະຫາລືກັນອີກໃນຕອນບ່າຍວັນພະຫັດມື້ນີ້ ໃນຂະນະດຽວກັນ ລັດຖະມົນຕີການເງິນ ທ່ານ Evangelos Venizelos ກໍາລັງເດີນ ທາງມຸ້ງໜ້າໄປຍັງກຸງ Brussels ເພື່ອເຂົ້າຮ່ວມໃນກອງປະຊຸມບັນດາລັດຖະມົນຕີການ ເງິນຂອງພາກພື້ນທີ່ໃຊ້ເງິນຢູໂຣໃນຕອນແລງວັນພະຫັດມື້ນີ້ຕາມເວລາໃນທ້ອງຖິ່ນ ພວກ ລັດຖະມົນຕີການເງິນເຫລົ່ານີ້ຈະຕ້ອງໄດ້ລົງນາມໃນຂໍ້ຕົກລົງໃດໆກໍຕາມທີ່ກຣີສຮັບເອົາ ຫລັງຈາກໄດ້ມີການນຳໃຊ້ມາດຕະການປະຢັດມັດທະຍັດແລ້ວ ຄໍາຮຽກຮ້ອງຂອງພວກເຈົ້າໜີ້ລະຫວ່າງຊາດຕໍ່ກຣີສນີ້ ແມ່ນຮວມທັງໃຫ້ກຣີສຕັດຄ່າຈ້າງ ເງິນເດືອນໃນອັດຕາຕໍ່າສຸດລົງ 20 ເປີເຊັນ, ຕັດໂຄງການເບ້ຍບໍານານບາງຢ່າງລົງ 15 ເປີເຊັນ ແລະໃຫ້ລົບລ້າງໜ້າວຽກຂອງພວກຂ້າລັດຖະກອນພົນລະເຮືອນ 15 ພັນໜ້າ ວຽກ ຖ້າບໍ່ມີການຮັບຜ່ານຈາກບັນດາຜູ້ນໍາພັກການເມືອງຂອງກຣີສແລ້ວທາງບັນດາຜູ້ ໃຫ້ເງິນກູ້ຢືມ ກໍຈະບໍ່ອະນຸມັດເງິນກູ້ຢືມງວດໃໝ່ໃນຈໍານວນ 170 ຕື້ໂດລາ ອັນເປັນເງິນ ງວດທີສອງ ໃນຮອບ 2 ປີ ກຣີສຕ້ອງການເງິນກ້ອນນີ້ ເພື່ອຫລີກລ້ຽງການຜິດສັນຍາຊໍາລະໜີ້ສິນເວລາຄ່າໃຊ້ຈ່າຍ ສໍາລັບພັນທະບັດມູນຄ່າ 19 ຕື້ໂດລາກໍານົດຈະມີຂຶ້ນໃນເດືອນມີນາຕໍ່ໜ້ານີ້ ກຣີສກໍາ ລັງທໍາການເຈລະຈາເພື່ອແລກປ່ຽນພັນ ທະບັດກັບບັນດາຜູ້ໃຫ້ກູ້ຢືມເງິນ ໂດຍຂໍຮ້ອງ ໃຫ້ພວກເຈົ້າໜີ້ເຫລົ່ານີ້ຍອມຮັບເອົາເງິນຈໍານວນໜ້ອຍກວ່າທີ່ກຣີສເປັນໜີ້ນັ້ນ ພວກແຮງງານກຣີສໄດ້ທໍາການນັດຢຸດງານທົ່ວໄປມາແລ້ວຫລາຍຄັ້ງແລະທໍາການເດີນ ຂະບວນປະທ້ວງຄັ້ງໃຫຍ່ຕາມຖະໜົນຫົນທາງ ໂດຍກ່າວວ່າ ພວກຕົນບໍ່ສາມາດເສຍ ສະລະຕື່ມອີກໄດ້